
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 160
                                                               din 30 iunie 2022
privind aprobarea depunerii proiectului: ,,Lucrări de consolidare - restaurare la Zidul Cetății Sighișoara – Tronsoanele 12, 16 și 22, Cetatea Sighișoara, județul Mureș”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 20.484/22.06.2022 şi la Consiliul Local Sighișoara cu nr. 21.115/28.06.2022, de referatul de aprobare, înregistrat cu nr. 20.489/22.06.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de prevederile H.G. nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific – Condiții de accesare a fondurilor europene aferente Planului de redresare și reziliență a României în cadrul apelului de proiecte Pilonul IV – Coeziunea socială și teritorială, Componenta C11 - Turism și Cultură, Investiția I1 - Promovarea celor 12 rute turistice/culturale, Modernizarea/reabilitarea siturilor turistice, aprobat prin Ordinul nr. 891/2022 al Ministerului Investițiilor și Proiectelor Europene privind regulile și condițiile aplicabile finanțării din fondurile europene aferente Planului Național de Redresare și Reziliență (P.N.R.R.) în cadrul apelurilor de proiecte; 

           Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

           Având în vedere prevederile art. 42 alin. (1) din Legea nr. 500/2002 privind finanţele publice, cu modificările şi completările ulterioare;
           Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;

Având în vedere Raportul de specialitate comun al Direcției Arhitect Șef și al Serviciului Achiziții, Investiții, Fonduri Europene, înregistrat cu nr. 20.493/22.06.2022, prin care se propune aprobarea depunerii proiectului: ,,Lucrări de consolidare - restaurare la Zidul Cetății Sighișoara – Tronsoanele 12, 16 și 22, Cetatea Sighișoara, județul Mureș”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,f” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
     H O T Ă R Ă Ş T E:
Art. 1. Se aprobă depunerea pentru obținerea de finanțare nerambursabilă a proiectului de investiții: ,,Lucrări de consolidare - restaurare la Zidul Cetății Sighișoara – Tronsoanele 12, 16 și 22, Cetatea Sighișoara, județul Mureș”, în cadrul Componentei C11 - Turism și Cultură, Investiția I1 - Promovarea celor 12 rute turistice/culturale, Modernizarea/reabilitarea siturilor turistice din cadrul apelului de proiecte Pilonul IV – Coeziunea socială și teritorială, aferent Planului Național de redresare și reziliență al României.
Art. 2. Se aprobă valoarea maximă eligibilă a proiectului: ,,Lucrări de consolidare - restaurare la Zidul Cetății Sighișoara – Tronsoanele 12, 16 și 22, Cetatea Sighișoara, județul Mureș”, în cuantum de 10.608.418,50 lei fără T.V.A., respectiv 2.155.000 euro fără T.V.A. conform P.N.R.R., Componenta 11 – Turism și cultură, Anexa III – Metodologie costuri: unde 1 euro = 4,9227 lei, calculat la cursul valutar Inforeuro aferent lunii mai 2021, valoare stabilită în conformitate cu precizările din Ghidul Specific. 
Art. 3. Se aprobă finanțarea din bugetul local al U.A.T. Municipiul Sighișoara a tuturor cheltuielilor neeligibile care asigură implementarea proiectului astfel cum acestea vor rezulta din documentațiile tehnico - economice/contractul de lucrări solicitate în etapa de implementare.
Art. 4. Se aprobă Anexa nr. 1 – Descrierea sumară a investiției: ,,Lucrări de consolidare - restaurare la Zidul Cetății Sighișoara – Tronsoanele 12, 16 și 22, Cetatea Sighișoara, județul Mureș”, care face parte integrantă din prezenta hotărâre.
Art. 5. Se împuternicește Primarul Municipiului Sighișoara, domnul Sîrbu Ioan - Iulian, să semneze toate actele necesare și contractul de finanțare în numele U.A.T Municipiul Sighișoara.
Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Achiziții, Investiții, Fonduri Europene și Biroul Buget, Contabilitate, Salarizare – Direcția Economică din cadrul Municipiului Sighișoara.
Art. 7. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția Arhitect Șef;

  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcţia Economică.
11 ex.  
B.A. 
